રાહુલ ગાંધી: અર્ણવ ગોસ્વામીને બાલાકોટ ઍરસ્ટ્રાઇકની ગુપ્ત માહિતી કોણે આપી?\n'કંઇક મોટું થશે' એવી ગોસ્વામીની કથિત ચેટને દેશવિરોધી ગણાવીને તપાસની માગ કરી હતી. ગાંધીના કહેવા પ્રમાણે, જેણે માહિતી આપી તેની સામે પણ કાર્યવાહી થવી જોઇએ તથા જેણે માહિતી મેળવી, તેની સામે પણ કાર્યવાહી થવી જોઈએ.  

લગભગ 42 મિનિટ સુધી ગાંધીએ પ્રેસ કૉન્ફરન્સને સંબોધિત કરી હતી અને પત્રકારોના સવાલના જવાબ આપ્યા હતા. આ દરમિયાન તેમણે મોદી સરકારની ચીનની નીતિ તથા ભાજપના અધ્યક્ષ જે. પી. નડ્ડાના આરોપો ઉપર પણ જવાબ આપ્યો હતો. 

શું કહ્યું રાહુલ ગાંધીએ?

કૉંગ્રેસે કૃષિકાયદાઓ પર પુસ્તિકા બહાર પાડી

અર્ણવ ગોસ્વામીની કથિત ચેટનો ઉલ્લેખ કરતા ગાંધીએ કહ્યું, "આવું (બાલાકોટ ઍરસ્ટ્રાઇક) જેવું કંઇક થશે તેવી માહિતી વડા પ્રધાન, ગૃહપ્રધાન, સંરક્ષણપ્રધાન, રાષ્ટ્રીય સુરક્ષા સલાહકાર, સેનાના વડા કે વાયુદળના વડા જ જાણતા હતા."

"આ પ્રકારની ગુપ્ત માહિતી પત્રકારને આપવીએ ઓફિશિયલ સિક્રૅટ ઍક્ટનો ભંગ છે. આ લોકો ખુદને દેશપ્રેમી અને રાષ્ટ્રવાદી ગણાવે છે, પરંતુ તેઓ નથી. આ દેશવિરોધી કૃત્ય છે. અર્ણવ ગોસ્વામીને આ પ્રકારની માહિતી આપીને દેશના વાયુદળના પાઇલટ્સને જોખમમાં મૂક્યા છે. તેની તપાસ થવી જોઇએ."

માહિતી આપનાર તથા લેનાર સામે કાયદાકીય કાર્યવાહી હાથ ધરવાની માગ ગાંધીએ કરી હતી.

સાથે જ ઉમેર્યું હતું કે "તપાસની પ્રક્રિયા શરૂ થવી જોઇએ, પરંતુ વડા પ્રધાન નહીં થવા દે."

ગાંધીના કહેવા પ્રમાણે જો આ માહિતી અર્ણવ ગોસ્વામીની વૉટ્સઍપ ચેટમાં હોય તો સંભવતઃ તે પાકિસ્તાનીઓ સુધી પણ પહોંચી હોય.

મુંબઈ પોલીસે ટી.આર.પી. (ટેલિવિઝન રેટિંગ પૉઇન્ટ) કૌભાંડમાં રિપબ્લિક ટીવીના માલિક તથા BARC (બ્રૉડકાસ્ટ ઑડિટન્સ રિસર્ચ કાઉન્સિલ)ના પૂર્વ સી.ઈ.ઓ. (ચીફ ઍક્ઝિક્યુટિવ ઓફિસર) પાર્થો દાસગુપ્તા વચ્ચેની વૉટ્સઍપ ચેટ પુરાવા તરીકે મુંબઈની સ્થાનિક કોર્ટમાં રજૂ કરી છે. 

કથિત ચેટ સોશિયલ મીડિયા ઉપર વાઇરલ થઈ છે. આ ચેટમાં એક તબક્કે ગોસ્વામી પુલાવા હુમલાને 'સારી બાબત' ગણાવે છે. આના વિશે ટિપ્પણી કરતા ગાંધીએ કહ્યું :

"આ બાબત વડા પ્રધાનની માનસિક્તા જેવી મનોવૃત્તિને છતી કરે છે. જેમને લાગતું હતું કે સારું થયું 40 લોકો માર્યા ગયા છે, હવે આપણે ચૂંટણી જીતી જઈશું."

ઉલ્લેખનીય છે કે તા. 14મી ફેબ્રુઆરી 2019ના દિવસે જમ્મુ-કાશ્મીરના પુલવામા ખાતે કેન્દ્રીય સુરક્ષાબળ સેન્ટ્રલ રિઝર્વ પોલીસ ફોર્સના કાફલા ઉપર આત્મઘાતી ઉગ્રપંથી હુમલો થયો હતો, જેમાં 40 કરતાં વધુ જવાન મૃત્યુ પામ્યાં હતાં. 

વળતી કાર્યવાહીના ભાગરૂપે ભારતે...\n\ntl;dr:
મંગળવારે કૉંગ્રેસના નેતા રાહુલ ગાંધીએ પત્રકારપરિષદ સંબોધીને 'ખેતી કા ખૂન' નામથી પુસ્તિકા બહાર પાડી હતી. આ સાથે જ તેમણે પત્રકાર અર્ણવ ગોસ્વામીની વાઇરલ વૉટ્સઍપ ચેટ ઉપર સવાલ ઉઠાવીને તેને 'ગુનાહિત કૃત્ય' ગણાવ્યું હતું.